Жэзыр къахихащ
Белгород областым и Губкин къалэм боевой самбэмкIэ Урысей чемпионат щекIуэкIащ. ЦIыху 300 зыхэта а зэхьэзэхуэ иным щытекIуахэм ящыщщ Къэбэрдей-Балъкъэрым икIа спортсмен Гугу Мурат (кг 100). Абы ещанэ увыпIэр къихьащ.
Мыпхуэдэ зэпеуэхэр сытым дежи гуащIэу йокIуэкI. абы и щхьэусыгъуэщ япэ, етIуанэ увыпIэхэр зыубыдахэр дунейпсо, Европэ чемпионатхэм хэтыну Iэмал зэрагъуэтыр. Жэзыр къэзыхьыр къэралым и командэ къыхэхам хагъэхьэ. Гугу Мурат финал ныкъуэм хьэрхуэрэгъу къыщыхуэхъуа Санкт-Петербург щыщ Невинный Дмитрий хигъэщIа щхьэкIэ, Новгород Ищхъэрэ и спортсмен Футин Максим текIуэн лъэкIакъым. Ауэ, къимыкIуэту иужькIэ щIэбэнащ ещанэ увыпIэм, икIи Савельев Игорь жэз медалыр къыфIихьащ.
Гъэунэ Светланэ,
КъБР-м Спортымрэ туризмэмкIэ и министерствэм и пресс-IуэхущIапIэм и лэжьакIуэ.
